[pic] | KOMISIJA EVROPSKIH SKUPNOSTI |

Bruselj, 24.3.2009

COM(2009) 88 konč./2

2009/0022 (COD)

CORRIGENDUMAnnule et remplace le document COM(2009) 88final du 27/02/2009Concerne toutes les versions linguistiques

Predlog

ODLOČBA SVETA

o razveljavitvi Direktive 83/515/EGS in 11 zastarelih odločb s področja skupne ribiške politike

(predložila Komisija)

OBRAZLOŽITVENI MEMORANDUM

Komisija je sprožila pobudo za posodobitev in poenostavitev pravnega reda Skupnosti[1] v okviru programa „boljše pravne ureditve“. Eden glavnih ukrepov je povezan z identifikacijo veljavnega pravnega reda s pomočjo pregleda aktov, navedenih v zbirki veljavne zakonodaje. Če pregled pokaže, da se pravna besedila, ki so uradno v veljavi, ne uporabljajo več, bo Komisija zaradi jasnosti in pravne varnosti te akte razveljavila s pomočjo uradnega akta Komisije, predloga za akt Sveta ali formalnega priznanja zastarelosti kot je primerno. Razveljavitev aktov, ki so zastareli na področju SRP, je predvidena v tekočem programu poenostavitve, sprejetem v okviru izvajanja strategije Komisije za poenostavitev zakonodajnega okolja: dokument COM (2008) 712 – (priloga k Zakonodajnemu in delovnemu programu Komisije 2009).

Komisija se je s sprejetjem Akcijskega načrta za poenostavitev in izboljšanje skupne ribiške politike 2006–2008[2] zavezala k reviziji zakonodaje Skupnosti v zvezi s to politiko.

Izveden pregled je pokazal, da so številni akti Sveta zastareli, čeprav so uradno še zmeraj v veljavi. Za umik teh aktov iz veljavnega pravnega reda je potreben uradni akt Sveta, ki ima enako obliko kot razveljavljen akt (torej odločba, uredba in direktiva). Ker pa se razveljavi samo ena direktiva, ki ima podobno obliko kot odločba, se ta vključi v predlog za razveljavitev odločb. Drugi predlog zadeva razveljavitev Uredb Sveta, ki so zastarele.

S sprejetjem aktov Sveta in Komisije o oblikovanju seznamov zastarelih pravnih besedil bodo v zbirki veljavnega prava Skupnosti ostali samo veljavni akti, s čimer se zagotovi bolj jasna, razumljiva in posodobljena zakonodaja Skupnosti.

2009/0022 (COD)

Predlog

ODLOČBA SVETA

o razveljavitvi Direktive 83/515/EGS in 11 zastarelih odločb s področja skupne ribiške politike

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37, člena 300(2) ter prvega pododstavka člena 300(3) Pogodbe,

ob upoštevanju Akta o pristopu Španije in Portugalske ter zlasti člena 167(3) in člena 354(3) Akta,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju naslednjega:

(1) Izboljšanje preglednosti prava Skupnosti je bistveni del strategije za boljše oblikovanje pravnih aktov, ki jo izvajajo institucije Skupnosti. Zato je primerno iz veljavne zakonodaje umakniti tiste akte, ki nimajo več nobenega pravega učinka.

(2) Naslednja direktiva in naslednje odločbe, povezane s skupno ribiško politiko, so zastarele, vendar uradno še vedno v veljavi:

- Direktiva Sveta 83/515/EGS z dne 4. oktobra 1983 o nekaterih ukrepih za prilagajanje zmogljivosti v ribiškem sektorju[3]. Navedena direktiva je brezpredmetna, ker so zadevne določbe v ta namen vključene v Uredbo Sveta (ES) št. 1198/2006[4];

- Direktiva Sveta 89/631/EGS z dne 27. novembra 1989 o finančnem prispevku Skupnosti k izdatkom držav članic za zagotavljanje skladnosti s sistemom Skupnosti za ohranjanje in upravljanje ribolovnih virov[5]. Navedena odločba je brezpredmetna, ker se nanaša na upravičene izdatke, ki so jih države članice imele med 1. januarjem 1991 in 31. decembrom 1995;

- Odločba Sveta 94/117/ES z dne 21. februarja 1994 o minimalnih zahtevah glede strukture in opreme, ki jih morajo izpolnjevati nekatera manjša podjetja, ki zagotavljajo distribucijo ribiških proizvodov v Grčiji[6]. Navedena odločba je brezpredmetna, ker dejansko stanje, za katerega se je uporabila, ne obstaja več;

- Odločba Sveta 94/317/ES z dne 2. junija 1994 o pooblastitvi Kraljevine Španije, da podaljša Sporazum o vzajemnih odnosih glede ribolova z Južnoafriško republiko do 7. marca 1995[7]. Navedena odločba je brezpredmetna, ker je bila namenjena uporabi v obdobju, ki se je že izteklo;

- Odločba Sveta 94/318/ES z dne 2. junija 1994 o pooblastitvi Portugalske republike, da podaljša Sporazum o vzajemnih odnosih glede ribolova z Južnoafriško republiko do 7. marca 1995[8]. Navedena odločba je brezpredmetna, ker je bila namenjena uporabi v obdobju, ki se je že izteklo;

- Odločba Sveta 1999/386/ES z dne 7. junija 1999 o začasni uporabi Sporazuma o mednarodnem programu za ohranjanje delfinov s strani Evropske skupnosti[9]. Navedena odločba je brezpredmetna, ker zadeva prehodno obdobje, ki se je že izteklo;

- Odločba Sveta 2001/179/ES z dne 26. februarja 2001 o pogojih za finančno podporo Gvineji Bissau na področju ribištva[10]. Navedena odločba je brezpredmetna, ker je bila namenjena uporabi v obdobju, ki se je že izteklo;

- Odločba Sveta 2001/382/ES z dne 14. maja 2001 o finančnem prispevku Skupnosti k nekaterim odhodkom za izvedbo nekaterih upravljalnih ukrepov glede izrazito selivskih rib[11]. Navedena odločba je brezpredmetna, ker je zadevala prehodno obdobje, ki se je že izteklo;

- Odločba Sveta 2001/431/ES z dne 28. maja 2001 o finančnem prispevku Skupnosti k določenim izdatkom držav članic za izvajanje sistemov nadzora in spremljanja, ki se uporabljajo v skupni ribiški politiki[12]. Navedena odločba je brezpredmetna, ker je zadevala upravičene izdatke, ki so jih države članice imele med 1. januarjem 2001 in 31. decembrom 2003, ter se je dejansko stanje, za katerega je bila sprejeta, zaključilo. Sprejeta je bila tudi nova Odločba Sveta 2004/465/ES za kritje izdatkov od leta 2004[13].

- Odločba Sveta 2004/662/ES z dne 24. septembra 2004 s katero se Kraljevini Španiji dovoli podaljšanje Sporazuma o vzajemnih odnosih glede ribolova z Južnoafriško republiko do 7. marca 2005[14]. Navedena odločba je brezpredmetna, ker je zadevala prehodno obdobje, ki se je že izteklo;

- Odločba Sveta 2004/890/ES z dne 20. decembra 2004 o odstopu Evropske skupnosti od Konvencije o ribolovu in ohranjanju živih virov v Baltskem morju in Beltih[15]. Navedena odločba je brezpredmetna, ker so o odstopu Skupnosti obvestili depozitarja navedene konvencije.

- Odločba Sveta 2005/76/ES z dne 22. novembra 2004 o podpisu in začasni uporabi Sporazuma v obliki izmenjave pisem o podaljšanju Protokola o določitvi ribolovnih možnosti in denarnega nadomestila iz Sporazuma med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov za obdobje od 28. februarja 2004 do 31. decembra 2004 v imenu Evropske skupnosti[16]. Navedena odločba je brezpredmetna, ker je bila namenjena uporabi v obdobju, ki se je že izteklo;

(3) Zaradi pravne varnosti in jasnosti je treba navedene odločbe razveljaviti.

SPREJEL NASLEDNJO ODLOČBO:

Člen 1

Direktiva in odločbe, ki se razveljavijo

Direktiva 83/515/EGS in odločbe 89/631/EGS, 94/117/ES 94/317/ES, 94/318/ES, 1999/386/ES, 2001/179/ES, 2001/382/ES, 2001/431/ES, 2004/662/ES, 2004/890/ES in 2005/76/ES se razveljavijo.

Člen 2

Naslovniki

Ta odločba je naslovljena na države članice.

V Bruslju,

Za Svet

Predsednik

[1] COM(2003) 71.

[2] COM(2005) 647.

[3] UL L 290, 22.10.1983, str. 15.

[4] UL L 223, 15.8.2006, str. 1.

[5] UL L 364, 14.12.1989, str. 64.

[6] UL L 54, 25.2.1994, str. 28.

[7] UL L 142, 7.6.1994, str. 30.

[8] UL L 142, 7.6.1994, str. 31.

[9] UL L 147, 12.6.1999, str. 23.

[10] UL L 66, 8.3.2001, str. 33.

[11] UL L 137, 19.5.2001, str. 25.

[12] UL L 154, 9.6.2001, str. 22.

[13] UL L 157, 30.4.2004, str 114.

[14] UL L 302, 29.9.2004, str. 5.

[15] UL L 375, 23.12.2004, str. 27.

[16] UL L 29, 2.2.2005, str. 20.